JayJayThrowThrow/commonwealth-wiki-mix huggingface dataset:
मांडया जिला

मांडया ज़िला भारत के कर्नाटक राज्य का एक ज़िला है। ज़िले का मुख्यालय मांडया है।
विवरण

हिन्दू पौराणिक कथा के अनुसार सागा मांडवया ने यहां पर तपस्या की थी। तभी से इस स्थान को मांडया के नाम से जाना जाता है। मांडया बैंगलोर से लगभग 90 किलोमीटर की दूरी पर स्थित है। मांडया पहले मैसूर जिले का हिस्सा था। यह स्थान समुद्र तल से 2500-3000 फीट की ऊंचाई पर स्थित है। इस जिले में पांच प्रमुख नदियां कावेरी, हेमवती, शिमाशा, लोकपावनी और वीरवैष्णवी बहती है।
चित्रदीर्घा


Image:Melukote Cheluvarayaswami temple.JPG|चेलुवनारायणस्वामी मंदिर, मेलुकोटे
Image:Ornate pillars in a mantapa in the Cheluvarayaswamy temple at Melukote.jpg|मंडप, चेलुवनारायणस्वामी मंदिर, मेलुकोटे
Image:Lakshminarayana Temple at Hosaholalu.jpg|लक्ष्मीनारायण मंदिर, होसाहोलालु
Image:Panchalingeshvara Temple at Govindanahalli.jpg|पंचलिगेश्वर मंदिर, गोविंदनाहल्ली
Image:Mallikarjuna Temple at Basaral.jpg|मल्लिकार्जुन मंदिर, बासरालु
Image:Ceiling sculpture in Panchakuta Basadi at Kambadahalli.jpg|पंचकुटा बसादी, कम्बदहल्ली

इन्हें भी देखें

* मांडया
* मेलुकोटे
* कर्नाटक
* कर्नाटक के जिले
सन्दर्भ

श्रेणी:कर्नाटक के जिले
*
उत्तर गोवा जिला

उत्तर गोवा ज़िला (, ) भारत के गोवा राज्य के दो जिलों में से एक है। जिले का क्षेत्रफल 1736 किमी² है और यह उत्तर और पूर्व में क्रमश: महाराष्ट्र के जिलों सिंधुदुर्ग और कोल्हापुर से, दक्षिण में दक्षिण गोवा जिला और पश्चिम में अरब सागर से घिरा है।
इतिहास

आज के उत्तर गोवा के ज्यादातर प्रदेश (परनेम, बिचोलिम और सतारी), कभी सावंतवाडी राजशाही के अधीन थे, जबकि पोंडा समय समय पर कभी सुण्दा राजशाही या मराठों या फिर सावंतवाडी राजशाही के अधिकार क्षेत्र में रहा। इसलिए इन क्षेत्रों को हिन्दुओं के लिए एक सुरक्षित क्षेत्र समझा जाता था जबकि क्षेत्र के अधिकतर हिंदु पुर्तगाली धर्माधिकरण के कारण निरंतर भय की स्थिति में रहते थे। 18 वीं शताब्दियों में नई विजय के एक भाग के रूप में पुर्तगालियों ने इन प्रदेशों पर विजय प्राप्त कर इन्हें अपने साम्राज्य में मिला लिया और 1961 में इन क्षेत्रों पर भारतीय गणराज्य के कब्जे से पहले तक यह पुर्तगाली साम्राज्य के अधीन ही रहे। गोवा और दो अन्य पूर्व पुर्तगाली बहि:क्षेत्रों को मिलाकर गोवा केन्द्र शासित प्रदेश का गठन किया गया। 1965 में गोवा को एक जिले के रूप में पुनर्गठित किया गया। 30 मई 1987, को गोवा को राज्य का दर्जा प्राप्त हो गया (जबकि दमन और दीव एक केंद्र शासित प्रदेश ही बना रहा) और गोवा को दो जिलों उत्तर गोवा और दक्षिण गोवा में पुनर्गठित किया गया।
भूगोल

उत्तर गोवा जिला 15o 48’ 00” N से 14o 53’ 54” N अक्षांस और 73o E से 75o E देशांतर के मध्य स्थित है।
प्रशासन

जिले का प्रशासनिक मुख्यालय पणजी है, जो कि गोवा राज्य की राजधानी भी है। जिला कोंकण प्रदेश का एक हिस्सा भी है।
जिले का विभाजन छ: तालुकों क्रमश: परनेम, बारदेज़ (मापुसा), बिचोलिम, सतारी (वलपोई), तिस्वाड़ी (पणजी) और पोंडा में किया जाता है।
भाषा

उत्तर गोवा के अधिकांश लोगों की मातृभाषा कोंकणी है, जबकि महाराष्ट्र और कर्नाटक से सटे इलाकों में क्रमश मराठी और कन्नड़ भाषा बोली जाती है। गोवा राज्य की अधिकांश शिक्षित जनता अंग्रेजी भाषा और लगभग समस्त जनता हिन्दी भाषा का ज्ञान रखती है। जनसंख्या का एक छोटा भाग पुर्तगाली भाषा का ज्ञान रखता है, पर यह संख्या निरंतर कम हो रही है।
सन्दर्भ
बाहरी कड़ियाँ

* उत्तर गोवा जिला जालस्थल (अंग्रेजी)
* गोवा पर्यटन (अंग्रेजी)


श्रेणी:गोवा के जिले
*
दक्षिण गोवा जिला

दक्षिण गोवा ज़िला (, ) भारत के गोवा राज्य के दो जिलों में से एक है। जिले का क्षेत्रफल 1966 वर्ग किमी और 2001 की जनगणना के अनुसार इसकी जनसंख्या 586591 है। इस जिले के उत्तर में उत्तर गोवा जिला, दक्षिण और पूर्व में कर्नाटक राज्य का उत्तर कन्नड़ जिला और पश्चिम में अरब सागर स्थित है।
इतिहास

पुर्तगालियों ने 1510 में गोवा में एक उपनिवेश स्थापित किया था और 17 वीं और 18 वीं शताब्दियों के दौरान उन्होने इसका विस्तार कर, इसे इसकी वर्तमान सीमाओं तक पहुँचा दिया। भारत ने 19 दिसम्बर 1961 को गोवा को अपने अधिकार क्षेत्र में ले लिया और गोवा तथा दो अन्य पूर्व पुर्तगाली अंत:क्षेत्रों को मिलाकर केन्द्र शासित प्रदेश गोवा का गठन किया। 1965 में दमन और दीव और गोवा को एक जिला बना दिया गया। 30 मई 1987 को गोवा को राज्य का दर्जा प्राप्त हो गया और इसका विभाजन दो जिलों उत्तर गोवा जिला और दक्षिण गोवा जिला में किया गया जबकि दमन और दीव को एक अलग केन्द्र शासित प्रदेश बना दिया गया।
प्रशासन और भाषा

जिले का प्रशासनिक मुख्यालय मडगांव है। जिला कोंकण प्रदेश का एक हिस्सा भी है। जिले का विभाजन छ: तालुकों क्रमश: मुरगांव, साल्सेट (मडगांव), क्यूपेम, कानकोना (चाउड़ी), संगेम और धारबन्दोरा में किया जाता है।

दक्षिण गोवा के अधिकांश लोगों की मातृभाषा कोंकणी है, जबकि महाराष्ट्र और कर्नाटक से सटे इलाकों में क्रमश मराठी और कन्नड़ भाषा बोली जाती है। गोवा राज्य की अधिकांश शिक्षित जनता अंग्रेजी भाषा और लगभग समस्त जनता हिन्दी भाषा का ज्ञान रखती है। जनसंख्या का एक छोटा भाग पुर्तगाली भाषा का ज्ञान रखता है, पर यह संख्या निरंतर कम हो रही है।
सन्दर्भ
बाहरी कड़ियाँ

* दक्षिण गोवा जिला जालस्थल (अंग्रेजी)


श्रेणी:गोवा के जिले
*
फतेहगढ़ साहिब जिला

फतेहगढ़ साहिब ज़िला भारत के पंजाब राज्य का एक ज़िला है। ज़िले का मुख्यालय फतेहगढ़ साहिब है यहां पर श्री गुरु गोबिंद साहिब जी के दो बेटों बाबा ज़ोरावर सिंह व बाबा फतेह सिंह को 1704 ई में दीवार में चुनवा कर शहीद किया गया था।
तहसीलें

फतेहगढ़ साहिब ज़िले की चार तहसीलें हैं:
* अमलोह
* खमानों
* बस्सी पठानाँ
* सरहिंद फतेहगढ़
इन्हें भी देखें

* फतेहगढ़ साहिब
* पंजाब (भारत)
* पंजाब के जिले
सन्दर्भ

श्रेणी:पंजाब के जिले
*
फ़िरोज़पुर जिला

फ़िरोज़पुर ज़िला भारत के पंजाब राज्य का एक ज़िला है। ज़िले का मुख्यालय फ़िरोज़पुर है।
विवरण

फिरोजपुर जिले का क्षेत्रफल ५,३०५ किलोमीटर (२,०४८ वर्ग मील) हैं। फाजिल्का जिले इस से अलग कर बनाया गया था और उसके गठन से पहले , यह ११,१४२ किलोमीटर का क्षेत्रफल रखाता था। फिरोजपुर जिले की राजधानी फ़िरोजपुर शहर है। यह दस दरवाजो के अंदर स्थित है - अमृतसरी गेट, वंसी गेट, मखु गेट, ज़ीरा गेट, बागडी गेट, मोरी गेट, दिल्ली गेट, मागणी गेट, मुलतानी गेट और कसूरी गेट।
जनसंख्या

२०११ जनगणना के अनुसार अविभाजित फिरोजपुर जिले की आबादी २०,२६,८३१ थी। यह भारत के उस समय के ६४० ज़िलों में में २३०वें स्थान पर था। जिले का जनघनत्व ३८० निवासी प्रति वर्ग किलोमीटर (९८०/वर्ग मील) था। इसके दशक 2001-2011 जनसंख्या वृद्धि दर १६.०८% था। फाज़िल्का ज़िले के अलग होने से पहले, फिरोजपुर में हर १००० पुरुषों के लिए ८९३ महिलाओं का लिंगानुपातथा और साक्षरता दर ६९.८% था।
प्रशासन

फ़िरोज़पुर जिला निम्न तहसीलो में विभाजित है:

* फ़िरोज़पुर
* ज़ीरा
* गुरु हर सहाय

उप-तहसीलो की सूची:
* मखू
* तलवंडी भाई
* ममदोट

ब्लॉक:
* फ़िरोज़पुर
* गल्ला खुर्द
* गुरु हर सही
* मखू
* ममदोट
* ज़ीरा

विधानसभा सीटें:
* फ़िरोज़पुर
* फ़िरोज़पुर देहात
* गुरु हर सहाय
* ज़ीरा
इन्हें भी देखें

* फ़िरोज़पुर
* फाज़िल्का ज़िला
* पंजाब (भारत)
* पंजाब के जिले
बाहरी कड़िया

* आधिकारिक जालस्थल
सन्दर्भ

श्रेणी:पंजाब के जिले
*
फरीदकोट जिला

फरीदकोट ज़िला भारत के पंजाब राज्य का एक ज़िला है। ज़िले का मुख्यालय फरीदकोट है।
नामोत्पत्ति

ज़िले का नाम फरीदकोट शहर पर रखा गया है और शहर का नाम स्वयं फ़रीदुद्दीन गंजशकर पर रखा गया था, जो एक सूफ़ी संत थे।

File:Entrance of Farmer's House Faridkot 02.jpg|thumb|Entrance of Farmer's House Faridkot
File:Foundation Stone of Harindra - Civil Hospital Faridkot 04.jpg|thumb|Foundation Stone of Harindra - Civil Hospital Faridkot
File:Foundation Stone of Harindra - Civil Hospital Faridkot 05.jpg|thumb|Foundation Stone of Harindra - Civil Hospital Faridkot
File:Foundation stone of Govt. School of Bargari.jpg|thumb|Foundation stone of Govt. School of Bargari (Faridkot)
File:Entrance of District Court Faridkot.jpg|thumb|Entrance of District Court Faridkot
File:Foundation Stone of Davies Model Agricultural Farm and Farmers's House Faridkot 03.jpg|thumb|Foundation Stone of Davies Model Agricultural Farm and Farmers's House Faridkot
File:Govt. Brijindra College Faridkot.jpg|thumb|Govt. Brijindra College Faridkot
File:Its pic of Govt.Brijindra College Faridkot.jpg|thumb|Govt.Brijindra College Faridkot

इन्हें भी देखें

* फरीदकोट
* पंजाब (भारत)
* पंजाब के जिले
सन्दर्भ

श्रेणी:पंजाब के जिले
*
अनीश कपूर

right | अनीश कपूर |220px|thumb
अनीश कपूर भारतीय मूल के एक ब्रितानी शिल्पकार हैं। इनका जन्म 1954 में मुम्बई में हुआ था। 1972 में वे ब्रिटेन चले गए जिसके बाद से यही उनका स्थायी निवास रहा है,वे जन्म से हिन्दू है लेकिन हिन्दू धर्म के अनुयायियों में खिलाफ लिखने की वजह से हमेशा न्यूज़ में बने रहते है, वे समय-समय पर भारत का दौरा करते रहते हैं। अनीश कपूर को 11 सितंबर 2001 को वर्ल्ड ट्रेड सेंटर पर हुए हमलों में मारे गए ब्रितानी लोगों की याद में एक स्मारक बनाने का भी काम सौंपा गया है। क़रीब साढ़े 19 फुट की यूनिटी नामक इस आकृति को हनोवर चौक में स्मारक पार्क में प्रमुखता से प्रदर्शित किया जाएगा। हनोवर चौक न्यूयॉर्क के दो टॉवरों के नज़दीक है।
कृतियां

वह विशालकाय और अदभुत आकृतियाँ बनाने के लिए जाने जाते हैं। उनकी कुछ ऐसी ही अनोखी आकृतियाँ ब्रिटेन के टेट मॉडर्न टर्बाइन हॉल और शिकागो के मिलेनियम पार्क में रखी हुई हैं।
प्रदर्शनियां

न्यूयॉर्क में प्रदर्शित हुआ आकाश दर्पण

* दिनांक - 21 सितम्बर 2006

ब्रिटेन के मशहूर बुत तराश यानी शिल्पकार अनीश कपूर ने अपनी नई आकृति एक विशाल आकाश दर्पण के रूप में न्यूयॉर्क में प्रदर्शित की है। यह विशाल आकाश दर्पण स्टील की पारदर्शी पर्तों से बना है जिन पर पॉलिश किया गया है। भारतीय मूल के मूर्तिकार अनीश कपूर इस आकाश दर्पण को ब्रिटेन में अनेक स्थानों पर प्रदर्शित कर चुके हैं।
इस आकाश दर्पण का व्यास दस मीटर यानी 33 फुट है और इसका वज़न 23 टन है। अपनी इस आकृति को न्यूयॉर्क के मैनहट्टन इलाक़े में प्रदर्शित करते हुए अनीश कपूर काफ़ी प्रसन्न नज़र आए।

मुंबई में जन्मे अनीश कपूर का कहना था, "अपनी किसी आकृति को यहाँ प्रदर्शित करना बिल्कुल डिज़्नीलैंड में प्रदर्शित करने जैसा है। यहाँ काफ़ी रौनक नज़र आती है।" उस इलाक़े में अनीश कपूर की यह आकृति क़रीब छह सप्ताह तक प्रदर्शित रहेगी। अनीश कपूर का कहना था कि यहाँ के बाद यह आकृति कहाँ प्रदर्शित की जाए इस बारे में काफ़ी विचार-विमर्श हुआ है। अनीश कपूर ने अनेक आकाश दर्पण बनाए हैं जिनमें से पहला ब्रिटेन के नॉटिंघम में प्रदर्शित हुआ था।
सम्मान

अनीश कपूर को अपनी शिल्प कला में महारत के लिए 1991 में टर्नर पुरस्कार मिल चुका है और 2003 में सीबीई भी बनाया जा चुका है।
स्रोत

* kamel mennour - Anish Kapoor
* bbc.co.uk
*www.anmolsoch.in

श्रेणी:शिल्पकला
अनुगुल जिला

अनुगुल ज़िला (Angul district) भारत के ओडिशा राज्य का एक ज़िला है। ज़िले का मुख्यालय अनुगुल है। अनुगुल को ओडिशा की औद्योगिक राजधानी माना जाता है।
भूगोल

अंगुल ओडिशा राज्य के केंद्र में स्थित है और 20 ° 31′N और 21 ° 40itN के अक्षांश और 84 ° 15′E और 85 ° 23′E के देशांतर के बीच स्थित है। ऊंचाई 564 और 1,187 मीटर (1,850 और 3,894 फीट) के बीच है। [२] जिले का क्षेत्रफल ६,२३२ किमी २ (२,४०६ वर्ग मील) है। यह पूर्व में ढेक्कांनाल और कटक जिले , उत्तर में देवगढ़ , केंदुझर और सुंदरगढ़ जिले से घिरा हुआ है, पश्चिम में संबलपुर और सोनेपुर और दक्षिण में बौध और नयागढ़ । जिला प्राकृतिक संसाधनों से भरपूर है। अंगुल, जिला मुख्यालय राज्य की राजधानी भुवनेश्वर से लगभग 150 किलोमीटर (93 मील) दूर है। भारतीय प्रौद्योगिकी संस्थान, दिल्ली (IIT-D) और केंद्रीय प्रदूषण नियंत्रण बोर्ड (CPCB) द्वारा संयुक्त रूप से किए गए एक अध्ययन से पता चलता है कि अंगुल जिला उन दस सबसे प्रदूषित भारतीय शहरों में शामिल है जहाँ प्रदूषण का स्तर "बहुत खतरनाक" स्तर पर पहुँच गया है। [3]
विभाग

अंगुल जिले में निम्नलिखित ब्लॉक, तहसील और उपखंड की सूची है:

उपविभाजन
* अंगुल
* आठमल्लिक
* तालचेर
* पाललहरा

ब्लाक
* अंगुल सदर
* आठमलिक सदर
* Chhendipada
* तालचर सदर
* पल्हदा सदर
* Banarpal
* किशोरनगर
* कनिहा

तहसील
* अंगुल
* आठमल्लिक
* तालचेर
* पाललहडा
* छेंडीपदा
* बनरपाल
* किशोरनगर
* कनिहा
इन्हें भी देखें

* अनुगुल
* ओड़िशा
* ओड़िशा के जिले
बाहरी कड़ियाँ

* आधिकारिक जालस्थल
सन्दर्भ

श्रेणी:ओड़िशा के जिले
*
झारसुगुड़ा जिला

झारसुगुड़ा ज़िला भारत के ओड़िशा राज्य का एक ज़िला है। ज़िले का मुख्यालय झारसुगुड़ा है। प्रारंभ में यह ज़िला सम्बलपुर ज़िले का हिस्सा था। 1 अप्रैल 1994 को इसे नए जिले के रूप में गठित किया गया। प्राकृतिक संसाधनों से समृद्ध झारसुगुडा उड़ीसा के सबसे ज्‍यादा औद्योगिक शहरों में एक है। साथ ही पर्यटन की दृष्टि से भी इसका खासा महत्व है। ब्राह्मणीदीह, मानिकमोडा गुफाएं, रॉक पेंटिंग, बिक्रमखोल, उलपगढ़, पद्मासिनी मंदिर, रामचंदी, कोइलीघूघर जलप्रपात, श्री पहाडेश्वर, महादेबपल्ली, कोलाबीरा किला आदि प्रमुख दर्शनीय स्थल हैं।
इन्हें भी देखें

* झारसुगुड़ा
* ओड़िशा
* ओड़िशा के जिले
सन्दर्भ

श्रेणी:ओड़िशा के जिले
*
धलाई जिला

धलाई भारतीय राज्य त्रिपुरा का एक जिला है। जिले का मुख्यालय आमबासा है। यह जिला प्राकृतिक सुंदरता के लिए प्रसिद्ध है। धलाई का अधिकतर क्षेत्रफल पर्वतों और जंगलों से घिरा हुआ है। मनु, धलाई और कोवाई यहां की प्रमुख नदियां है। धलाई स्थित दो प्रमुख ऊंचे पर्वत पूर्व में लांगथिराई और पश्चिम में अथारमुरा है। लांगथिराई मंदिर और कमलेश्‍वरी मंदिर यहां के प्रमुख आकर्षक केन्द्रों में से हैं। काफी संख्या में प्रकृति-प्रेमी यहां आना पसंद करते हैं।
राज्य की जनसांख्यिकी
प्रमुख आकर्षण

गर्वमेंट संग्रहालय

त्रिपुरा गर्वमेंट संग्रहालय पर्यटकों, विद्यार्थियों, जनता और शोधकत्ताओं आदि सभी को राज्य के भूतकाल और वर्तमान संबंधी इतिहास और परम्परा की जानकारी प्रदान करता है। यहां प्रदर्शित अधिकतर मूर्तियां काफी पुरानी है। यहां मौजूद प्रतिमाएं उदयपुर, पिलक, जोलईबरी और त्रिपुरा के अन्य जगहों से प्राप्त हुई है। इसके अलावा पिलक द्वारा प्राप्त सभी मूर्तियों का संग्रह काफी सुंदर है। यह हिन्दू और बौद्धों की परम्परा का मिश्रण है। यह अपनी शैली और विभिन्न विषयवस्तु के लिए अपने आप में प्रसिद्ध है।
अगरतला

अगरतला में प्रमुख आकर्षण केन्द्र उज्‍जौन्ता पैलेस, राज्य संग्रहालय, जनजातीय संग्रहालय, सुकान्ता एकेडमी, एम.बी.बी. कॉलेज, लक्ष्मीनारायाण मंदिर, उमा महेश्‍वर मंदिर, जगन्नाथ मंदिर, बेनुबन बिहार, गेडु मीन मस्जिद, मलांच निवास, रविन्द्र कनान, पुरबाशा, हस्तशिप केन्द्र, चौदहवां देवी मंदिर, चर्च आदि है।
उज्जयंता पैलेस

अगरतला स्थित उज्जयंता पैलेस एक शाही महल है। यह महल एक वर्ग किलोमीटर के दायरे में फैला हुआ है। इस महल का निर्माण महाराजा राधा किशोर मानिक ने सन् 1899-1901 ई. के दौरान करवाया था। महल में खूबसूरत टाइल, लकड़ी का अधिकतर काम और दरवाजों पर खूबसूरत हस्त कला की गई है। इस महल को विशाल मुगल गार्डन की शैली में तैयार किया गया है। उज्जयंता महल की वास्तुकला काफी आकर्षक है। इसके अतिरिक्त महल में तीन ऊंचे गुम्बद है।
लांगथिराई मंदिर

लांगथिराई भगवान शिव का नाम है। माना जाता है कि भगवान शिव ने अपनी कैलाश यात्रा के दौरान लॉगथिराई पर्वत पर कुछ समय के लिए विश्राम किया था। यह मंदिर इसी पर्वत पर स्थित है। लॉगथिराई का अर्थ गहरी घाटी भी होता है। यह मंदिर अगरतला से 102 किलोमीटर की दूरी पर राष्ट्रीय राजमार्ग 44 पर स्थित है। प्रकृति-प्रेमियों के लिए भी यह बिल्कुल उचित स्थान है। इस खूबसूरत जगह पर स्थित लांगथिराई मंदिर पर हजारों की संख्या में लोग आते हैं।
कमलेश्‍वरी मंदिर

कमलेश्‍वरी मां काली का एक अन्य नाम है। यह मंदिर कमलपुर शहर के मध्य में स्थित है। कमलेश्‍वरी मंदिर अंबासा से लगभग 35 किलोमीटर और अगरतला से 122 किलोमीटर की दूरी पर स्थित है।
आवागमन

;वायु मार्ग
सबसे निकटतम हवाई अड्डा सी.ए अगरतला है। अगरतला से धलाई 64 किलोमीटर की दूरी पर स्थित है।

;रेल मार्ग
सबसे नजदीकी रेलवे स्टेशन कुमारघाट है।

;सड़क मार्ग
धलाई सड़कमार्ग द्वारा भारत के कई प्रमुख शहरों से जुड़ा हुआ है।
इन्हें भी देखें

* कोक बोरोक भाषा
* त्रिपुरा
बाहरी कड़ियाँ

* त्रिपुरा जालस्थल
सन्दर्भ

श्रेणी:त्रिपुरा के जिले
*
उत्तर त्रिपुरा ज़िला

उत्तर त्रिपुरा भारतीय राज्य त्रिपुरा का एक जिला है। जिले का मुख्यालय धर्मनगर है। काफी संख्या में पर्यटक यहां आते हैं। यहां स्थित लक्ष्मी नारायण मंदिर, पुराण राजबरी, जम्पुई पर्वत और भवतरिणी मंदिर आदि काफी प्रसिद्ध है।
मुख्य आकर्षण

लक्ष्मी नारायण मंदिर

लक्ष्मी नारायण मंदिर उत्तर त्रिपुरा जिले के बागबान नगर में स्थित है। मंदिर का प्रमुख आकर्षण केन्द्र यहां स्थित भगवान कृष्ण की मूर्ति है। इस मूर्ति की स्थापना कृष्णनंदा सेवायत ने 45 वर्ष पूर्व की थी। प्रत्येक वर्ष जन्माष्टमी पर यहां भव्‍य स्तर पर भगवान कृष्ण का जन्मदिन मनाया जाता है।
पुराण राजबरी

इस महल का निर्माण महाराजा इंद्रमनिक्या ने करवाया था। यहां एक विशाल झील खोवरा बिल भी स्थित है। यह झील लगभग 5 वर्ग किलोमीटर के क्षेत्र में फैली हुई है। इस झील को राजर देघी के नाम से भी जाना जाता है। काफी संख्या में पर्यटक इस झील को देखने के लिए आते हैं। इस जगह के बारे में कालीप्रसान्ना सेन ने अपनी पुस्तक राजमाला में भी विवेचन किया है।
जम्पुई पर्वत

प्रत्येक वर्ष नवम्बर माह के दौरान जम्पुई पर्वत पर एक अनोखा ओरेंज एंड ट्ररिज्म मनाया जाता है। काफी संख्या में घरेलू व विदेशी पर्यटक इस उत्सव में हिस्सा लेते हैं और मजा करते हैं। प्राय: इस दौरान बारिश का मौसम रहता है, बावजूद इसके पर्यटकों में इस उत्सव का जोश देखा जा सकता है। इस मौसम के दौरान पर्वत से आसमान का नजारा अपने आप में काफी अद़भुत होता है। जम्पुई पर्वत से सूर्योदय और सूर्यास्‍त का खूबसूरत नजारा भी पर्यटकों को अधिक लुभाता है। इस पर्वत से मिजोरम के गांवों और खूबसूरत घाटियों का नजारा भी देखा जा सकता है।
भवतरिणी मंदिर

इस मंदिर की स्थापना 1981 ई. में शिवचतुर्थदर्शी के अवसर पर की गई थी। भवतरिणी मंदिर के समीप में भगवान शिव का मंदिर और भगवान बुद्ध की प्रतिमा स्थित है। प्रत्येक वर्ष शिव चतुर्थदशी और काली पूजा के अवसर पर काफी संख्या में लोग यहां आते हैं।
आवागमन

;वायु मार्ग
सबसे निकटतम हवाई अड्डा अगरतला है। शहर से यह जगह 12 किलोमीटर की दूरी पर स्थित है।

;रेल मार्ग
सबसे नजदीकी रेलवे स्टेशन कुमारघाट है। अगरतला से कुमारघाट 140 किलोमीटर पर स्थित है।

;सड़क मार्ग
उत्तर त्रिपुरा भारत के कई प्रमुख शहरों से सड़कमार्ग द्वारा जुड़ा हुआ है।
इन्हें भी देखें

* कोक बोरोक भाषा
* त्रिपुरा
बाहरी कड़ियाँ

* जिले की आधिकारिक वेबसाइट
* त्रिपुरा जालस्थल
सन्दर्भ

श्रेणी:त्रिपुरा के जिले
*
तहसील

तहसील (तहसील, तालुका या तालुक के रूप में भी जाना जाता है) दक्षिण एशिया के कुछ देशों में प्रशासनिक प्रभाग की एक स्थानीय इकाई है । यह एक जिले के भीतर क्षेत्र का एक उप- जिला है जिसमें निर्दिष्ट आबादी वाले स्थान शामिल हैं जो संभावित अतिरिक्त कस्बों और आम तौर पर कई गाँवों के साथ अपने प्रशासनिक केंद्र के रूप में कार्य करता है ।

आंध्र प्रदेश और तेलंगाना में तहसीलों की व्यवस्था को बदलने के लिए "मंडल" नामक एक नई इकाई आई है। यह आम तौर पर एक तहसील से छोटा होता है और पंचायत प्रणाली में स्थानीय स्वशासन की सुविधा के लिए होता है। पश्चिम बंगाल, बिहार, झारखंड में सामुदायिक विकास खंड तहसीलों की जगह सशक्त जमीनी स्तर की प्रशासनिक इकाई हैं।

चुनाव और कार्यकारी कार्यों के अलावा, तहसील कार्यालय मुख्य रूप से भूमि राजस्व प्रशासन के लिए जिम्मेदार है। तहसील कार्यालय राज्य के राजस्व विभाग के अधीन कार्य करता है। एक तहसील के अधिकार क्षेत्र में कई गाँव होते हैं।

स्थानीय सरकार की एक इकाई के रूप में तहसील कार्यालय (पंचायत समिति) अपने अधिकार क्षेत्र के भीतर गाँवों और नगर पालिकाओं पर कुछ वित्तीय और प्रशासनिक शक्ति का प्रयोग करता है। यह भूमि रिकॉर्ड और संबंधित प्रशासनिक मामलों के लिए अंतिम कार्यकारी एजेंसी है। मुख्य अधिकारी को तहसीलदार या कम आधिकारिक तौर पर, तालुकदार या तालुका मुक्तियारकर कहा जाता है। तालुक या तहसील को भारतीय संदर्भ में उप-जिला माना जा सकता है। ।
दक्षिणी भारतीय राज्यों केरल, तमिलनाडु और कर्नाटक में, प्रशासनिक शब्द "तालुक" का उपयोग भारत के अन्य क्षेत्रों में प्रयुक्त "तहसील" शब्द के साथ परस्पर उपयोग किया जाता है। तालुक के प्रभारी प्रशासनिक अधिकारी को "तहसीलदार" कहा जाता है, जो देश के बाकी हिस्सों के नामकरण के समान है।
प्रशासनिक व्यवस्था

तहसीलदार प्रत्येक तहसील या तालुका का प्रमुख या प्रमुख सरकारी अधिकारी होता है। कुछ राज्यों में तालुकदार, मामलेदार, अमलदार, मंडल अधिकारी जैसे विभिन्न नामकरण का उपयोग किया जाता है। भारत के कई राज्यों में तहसीलदार, मजिस्ट्रेट के रूप में काम करता है। तालुका मुख्यालय के रूप में जाने वाले तालुका क्षेत्र के भीतर एक निर्दिष्ट स्थान पर प्रत्येक तालुका में तालुका कार्यालय या तहसील कार्यालय या तहसीलदार कार्यालय नामक एक कार्यालय होगा। तहसीलदार तालुका कार्यालय का प्रभारी होता है। यह जिला स्तर पर जिला कार्यालय या जिला कलेक्टर के समान है।

पूरे भारत में राज्य के भीतर त्रिस्तरीय स्थानीय निकाय/पंचायती राज व्यवस्था है। सबसे ऊपर जिला/जिला पंचायत (परिषद) है। तालुका/मंडल पंचायत/सामुदायिक विकास खंड इस प्रणाली की दूसरी परत है और उनके नीचे ग्राम पंचायत हैं। तीनों स्तरों पर इन पंचायतों में विशेष अनुमंडलों के पात्र मतदाताओं में से निर्वाचित सदस्य होते हैं। ये निर्वाचित सदस्य निकाय बनाते हैं जो प्रशासन को नीति-निर्माण, विकास कार्यों और आम जनता की शिकायतों को प्रशासन के ध्यान में लाने में मदद करते हैं।

नायबत तहसील का निचला भाग है जिसके पास तहसील जैसी कुछ शक्तियाँ हैं। इसे ऐसे समझा जा सकता है जैसे तहसील एक जिले का उप-जिला है, इसी तरह नयाबत एक तहसील की उप-तहसील है।
Ghshle

*तहसीलदार
सन्दर्भ

श्रेणी:प्रशासनिक विभाग

श्रेणी:प्रशासन
दरंग जिला

दरंग (Darrang) भारत के असम राज्य में उत्तर-पश्चिमी क्षेत्र का एक जिला है, जिसका मुख्यालय मंगलदोई में है। इस जिले के उत्तर में भूटान तथा डाफला पहाड़ियाँ और दक्षिण में ब्रह्मपुत्र नदी है, जिससे यहाँ का व्यापार होता है। नदी द्वारा निर्मित क्षेत्र होने के कारण धान, राई, सरसों, गन्ना और जूट यहाँ अत्यधिक मात्रा में उत्पन्न होते हैं। इस क्षेत्र में चाय के बागानों की भरमार है। इस जिले में चाय उत्पादन के कारखाने, रेशम के कीड़े पालने का उद्योग तथा रेलवे का वर्कशॉप है। यहाँ से तिब्बत की राजधानी ल्हासा जाने के लिये सुगम और कम दूरी का मार्ग है, जिसका अंतिम छोर उदलगुड़ी में है। 1,000 ईo के लगभग पाल राजाओं की राजधानी तेजपुर में थी, इसलिये यहाँ के मंदिरों तथा खंडहरों में शिल्पकला और स्थापत्यकला के दर्शीय नमूने हैं।

right|thumb|250px|दरंग जिले के मानस राष्ट्रीय पार्क का मुख्यद्वार
इन्हें भी देखें

* डाफला पहाड़ियाँ
* असम
बाहरी कड़ियाँ

* Official Government website
सन्दर्भ

श्रेणी:असम के जिले
*
री-भोई जिला

री भोई (IPA: ˌrɪ ˈbɔɪ) भारत के पूर्वोत्तर राज्य मेघालय का एक प्रशासनिक जिला है। इसका जिला मुख्यालय नोंगपोह में स्थित है। इस जिले के अन्तर्गत २३७८ वर्ग किमी भू क्षेत्र आता है जिसमें वर्ष २००१ की भारतीय जनगणना के अनुसार १,९२,७९५ जनसंख्या का निवास है। इसी जनगणानुसार यह दक्षिण गारो हिल्स के बाद मेघालय के ७ में से दूसरा न्यूनतम जनसंख्या वाला जिला है।
इतिहास

इस जिले को ४ जून १९९२ को उपमण्डलीय स्तर से पूर्ण अधिकृत जिले का स्तर मिला था। यह नया जिला पूर्वी खासी हिल्स में से काट कर निकाला गया था।
भूगोल

जिले की स्थिति 90°55’15 से 91°16’ अक्षांश एवं 25°40’ से 25°21’ रेखांश के बीच है।उत्तर दिशा में यह असम के कामरूप जिले एवं पूर्व दिशा में जैन्तिया पर्वत तथा कार्बी आंगलोंग से घिरा हुआ है। पश्चिम दिशा में पश्चिम खासी हिल्स जिले से घिरा हुआ है। यहां तीन सी एवं आरडी हैं एवं पाथर्खमाह में एक प्रशासनिक इकाई है। यहां ग्रामों की संख्या ५६१ है तथा जिले का विस्तार २,४४८ वर्ग किमी है।

जिले का मुख्यालय नोंगपोह में है जो राज्य की राजधानी शिलांग से ५३ किमी की दूरी पर एवं गुवाहाटी से ५३ किमी दूर स्थित है। जिले की भूमि सतह मुख्यतः ऊबड़ खाबड और अनियमित है जिसमें पहाडियों की शृंखला हैं और उत्तर की ओर ये धीरे धीरे झुकती चली जाती हैं तथा अन्ततः ब्रह्मपुत्र नदी से मिल जाती हैं। इस क्षेत्र की मुख्य नदियां छोटी हैं जिनमें से प्रमुख हैं उम्ट्रेय, उमसियांग, उमरान एवं उमियम नदियां। यहां की स्थानीय भाषा में उम का अर्थ जल या पानी होता है, अतः सभी नदियों के नाम के आगे उम लगा हुआ है।
वन्य जीवन

१९८१ में री-भोइ जिले में नोंगखाइलेम वन्य जीवन अभयारण्य घोषित किया गया, जिसका विस्तार क्षेत्रफ़ल में है।
अर्थ व्यवस्था

वर्ष २००६ में पंचायती राज मन्त्रालय ने री-भोइ को देश के २५० अति पिछडे जिलों (कुल ६४० में से) में घोषित किया। वर्तमान में यह पिछडे क्षेत्र अनुदान निधि कार्यक्रम (बीआरजीएफ़) से अनुदान ले रहे मेघालय के तीन जिलों में से एक है।
प्रशासन
प्रशासनिक खण्ड

री-भोई जिले को तीन खण्डों में बांटा गया है।
परिवहन

क्षेत्र अभी भी परिवहन सुविधाओ के मामले में कृपण ही है। जोराबात से आरम्भ हुआ राष्ट्रीय राजमार्ग ३७ इस जिले से गुजरता हुआ शिलांग शहर को जाता है।
जनसांख्यिकी
जनगणना

री-भोइ जिले की अधिकांश जनसंख्या खासी लोगों की ही है और ये यहां की कुल जनसंख्या का ८५% भाग हैं। इनके अलावा यहां अन्य लोग भी हैं जैसे लगभग ९% नेपाली, ४ % बिहारी, १% मुस्लिम एवं १% अन्य जनजाति के लोग हैं। २०११ की जनगणना के अनुसार री-भोइ जिले की कुल जनसंख्या २,५८,३८० है, जो मोटे मोटे रूप में वनुआतु की जनसंख्या के बराबर है। इस प्रकार यह भारत ६४० जिलों में ५८०वें स्तर पर आता है। जिले का जनसंख्या घनत्व का है। २००१-२०११ के दशक में जनसंख्या विकास दर ३४.०२% रही। इस जनसंख्या का लिंगानुपात ९५१ स्त्रियां प्रति १००० पुरुष है, एवं साक्षरता दर ७७.२२% है।
भाषाएं

री-भोई में बोली जाने वाली मुख्य भाषा करेव है जो यहां के स्थानीय लोगों द्वारा ही बोली जाती है। अन्य लोगों द्वारा इसे भोई भाषा के नाम से भी जाना जाता है। जिले में प्रयोग होने वाली अन्य भाषाओ में अमरी - एक तिब्बती-बर्मी भाषा भी है जो १,२५,००० लोगों द्वारा बोली जाने वाली कर्बी भाषा से तथा ११,४३८ की जनसंख्या द्वारा बोली जाने वाली तीवा (लालुंग) भाषा से सम्बन्धित है । तीवा(लालुंग) लोग मूल असमिया तीवा जाति समुदाय से होते हैं।
सन्दर्भ
इन्हें भी देखें

* नोंगखाइलेम वन्य जीवन अभयारण्य
बाहरी सूत्र

* री-भोई जिला : आधिकारिक जालस्थल


श्रेणी:१९९२ की भारतीय स्थापनाएं
*
श्रेणी:भारत के स्वायत्त क्षेत्र

श्रेणी:मेघालय के जिले
पश्चिम जयन्तिया हिल्स जिला

जयंतिया हिल्स भारतीय राज्य मेघालय का एक जिला है। जिले का मुख्यालय जोवाई है। २२ फ़रवरी १९७२ को जयन्तिया हिल जिला सृजित किया गया था। इसका कुल भौगोलिक क्षेत्रफ़ल है और यहां की जनसंख्या २,९५,६९२ है। यहां का जिला मुख्यालय जोवाई में स्थित है। जयन्तिया हिल्स जिला राज्य में कोयले का सबसे बड़ा उत्पादक जिला है। जिले भर में कोयले की खानें दिखाई देती हैं। इसके अलावा यहां चूनेपत्थर का खनन भी वृद्धि पर है क्योंकि सीमेण्ट उद्योग यहां जोरों पर है और उसमें चूनेपत्थर की ऊंची मांग है। हाल के कुछ वर्षों में ही एक बड़े जिले को दो छोटे जिलों: पश्चिम जयतिया एवं पूर्वी जयन्तिया हिल्स में बांट दिया गया था

क्षेत्रफल - 3,819 वर्ग कि.मी.

जनसंख्या - 2,95,692 (2001 जनगणना)
सन्दर्भ


जयन्तिया
*
पूर्व खासी हिल्स जिला

पूर्व खासी हिल्स भारतीय राज्य मेघालय का एक जिला है। जिले का मुख्यालय शिलांग है जो मेघालय की राजधानी भी है। पूर्वी खासी हिल्स जिले को खासी हिल्स में से २८ अक्तूबर १९७६ को निकाल कर नया जिला बनाया गया था। जिले का विस्तार में है और यहां की जनसंख्या ६,६०,९२३ है। पूर्व खासी हिल्स जिले का मुख्यालय राज्य की राजधानी शिलांग में है।

क्षेत्रफल - 2,752 वर्ग कि.मी.

जनसंख्या - 6,60,994 (2001 जनगणना)
सन्दर्भ


खासी
*